रघुकुल रीति सदा चलि आई, प्राण जाए पर वचन जाई...
अनाजमंडी परिसर में चल रही श्रीरामकथा में अयोध्या से पधारे स्वामी रामसुमिरन दास महाराज ने भगवान श्रीराम उनके अनुज भ्राता भरत के प्रेम का प्रसंग सुनाया। स्वामी जी ने बताया कि जब भरत की माता कैकेयी ने महाराज दशरथ को अपने वचनों की आड़ में चौदह वर्षों का वनवास राम के बदले भरत का राजतिलक मांग लिया और महाराज दशरथ अपने वचन के लिए कुछ भी कर सकते थे।
क्योंकि वो एक रघुवंशी थे और रघुवंशियों में एक कहावत प्रसिद्ध थी कि रघुकुल रीति सदा चलि आई, प्राण जाए पर वचन जाई अर्थात अपने वचन की लाज रखने के लिए वो अपने प्राणों को भी बलिदान कर सकते हैं। परंतु वचन को तोड़ नहीं सकते। इसी प्रकार श्रीराम ने भी अपनी रघुवंशी होने का कर्त्तव्य निभाते हुए अपने पिता के वचन की लाज रखी और हंसते-हंसते वन चले गए। जब भरत को इस बात का पता चलता है कि उसकी माता ने राज लालसा में आकर उनके प्रभु श्रीराम को जंगलों में चौदह वर्षों के लिए भेज दिया तो उनकी तो मानो दुनिया ही सूनी हो गई। भरत उसी क्षण नंगे पांव अपना सब कुछ छोड़कर अपने प्रभु के पास चल दिए। भरत जैसे ही प्रभु के निकट पहुंचे तो भगवान राम भी अपने भक्त से मिलने के लिए नंगे पांव ही दौड़े चले गए। भरत ने प्रभु का दर्शन पाने के लिए जिस प्रकार एक पग आगे बढ़ाया तो भगवान भी अपने दस पग आगे बढ़ाते हुए भक्त से मिलने आते हैं।
भरत ने अपने प्रभु श्रीराम से मिलकर रोते-रोते कहा कि हे प्रभु आपका ये भरत अपने भगवान के बारे में ऐसा कभी भी नहीं सोच सकता और भरत ने रोते-रोते प्रभु से क्षमा याचना की। भगवान श्रीराम भी भरत की भक्ति प्रेम की गंगा में बहते चले गए और स्नेह पूर्वक भरत से अयोध्या का राजपाट संभाल लेने के लिए कहा। इसके बाद भरत ने अपने प्रभु की आज्ञा को चरणपादुका के रूप में अपने शिरोधार्य रखकर अयोध्या चले गए और वहां जाकर भगवान राम की चरण पादुका को ही सिंहासन पर विराजमान कर उनका राज स्वीकार किया। इस मौके पर रामानंद मित्तल, वासुदेव अग्रवाल, अशोक गोयल,राजेश गुप्ता,निरंजन गुप्ता राजकुमार गर्ग आदि मौजूद रहे।
स्वामी रामसुमिरन दास महाराज।
mai_Deva hin_Deva hin_Deva hin_Deva san_Deva